Kameme FmKameme Fm News
Kamiti ya KNCHR gukumithia ciiko cia uhuthiri wa hinya mukiru kuuma kwi maabithaa a borithi
Kamiti ya gutetera ihoto cia muingi bururi-ini KNCHR ni ikumithitie ciiko cia njuragano, kuhahamwo kwa atumia, wanangi wa indo cia muingi oro hamwe na uhuthiri wa hinya mukiru kuuma kwi maabithaa a borithi.
Kuringana na ndumiriri iria irekereirio ni kamiti iyo makiria ma andu mirongo kenda haria ikumi ni ciana nimakuire, na ikuu icio ciacungiriirio ni mabithaa aa borithi oro hamwe na muingi hindi iria urugari wa kiuteti uranyitite thing’a. Riboti iyo irekereirio ni Lukas Kimanthi uria ni umwe wa maabithaa anene kamiti-ini iyo ya KNCHR.
Uhoro makiria ukauga andu mirongo inana na eri nimahahamirwo kimwiri icigo-ini ngurani cia kaunti ya Nairobi, makiria ma andu Magana meri magitigwo na nguraro itiganite, riri nacio indo cia muigana wa ciringi mirioni mirongo iiri na igiri ikianangwo. Lukas kimanthi ni abithaa munene kamiti-ini iyo ya KNCHR.
fao_Latn kik_Latn kik_Latn kik_Latn kik_Latn